**Аудандық қоғамдық кеңес отырысының**

**ХАТТАМАСЫ**

**Мақат поселкесі 26 сәуір 2023 жыл**

 **№3**

|  |  |
| --- | --- |
| **Қатысқандар:** | А.С.Жұмағалиев – қоғамдық кеңес төрағасы З.А.Кадырова – қоғамдық кеңестің хатшысыБасқада шақырылған лауазым иелері |
| **Қоғамдық кеңес мүшелер саны:** | 6 адам  |
| **Хабарламашы:**  | Б.О.Жайкин – Мақат аудан әкімінің орынбасарыА.С.Жұмағалиев – Аудандық қоғамдық кеңес төрағасы Б.Әбуов - Мақат ауданы әкімі аппаратының басшысыС.Құлжанов – NKOK компаниясының үкіметпен және жұртшылықпен байланыс бөлімінің бас менеджері Ә.Олжағалиұлы – «Доссормұнайгаз» мұнай-газ өндіру  басқармасы басшысының орынбасары А.Долдашев – Аудандық білім беру бөлімінің басшысы Г.Жақсыбергенқызы – Мақат аудандық ауруханасының дәрігері Н.Т.Исполов - Мақат аудандық мәдениет, тілдерді дамыту, дене шынықтыру және спорт бөлімінің басшысы  |

**Күн тәртібіне енгізілген мәселелер:**

1. Мақат аудан әкімінің 2022 жылға әлеуметтік экономикалық даму

жоспарының орындалысы және 2023 жылы тұрған міндеттер бойынша баяндамасын тыңдау ұсыныс жасау.

1. Мақат аудандық қоғамдық кеңесінің 2022 жылы атқарған жұмыстары

жөнінде мәлімдеме

1. NKOK, Доссор Мұнайгаз Өндіру басқармасы жобалары арқылы ауданымыз-

дағы Мақат газ айдау акционерлік қоғамдарының, теміржол саласы жауапкершілік шектеулі серіктестіктердің даму жоспарларының іске асырылуы және осы үкіметтік емес ұйымдары арқылы ауданымыздағы білім беру, денсаулық, мүмкінділігі шектеулі жандарды қоғамға бейімдеу, тұрғын үймен қамтамасыз ету, жастармен жұмыс жасау, жұмыспен қамтамасыз ету азаматтық қоғамды дамытуға қолдау көрсету, ауданымыздың экономикалық дамуы және басқа да әлеуметтік мәселелер жобаларын кезек күттірмей жасақтап осы квазимемлекеттік сектор субьектілері арқылы іске асыру туралы тыңдау және ұсыныс жасау

1. Мақат ауданы бойынша жумыспен қамту, жастарды кәсіпкерлікке баулу,

тартуда, мамандар даярлауда, соның ішінде денсаулық саласында, білім беру саласында, квазимемлекеттік сектор субъектілері, сала мамандарын даярлауда, әсіресе жастарды жұмыспен қамтуда аудан бойынша 2022-2023 ж. жасалған және жасалатын іс- шаралар бағдарламалары, жоспарлары және мемлекеттік көрсетілетін қызметтер туралы мәліметті тындау, ұсыныс жасау.

1. Мақат ауданы бойынша білім беру саласы, денсаулық саласы, ветеринария

саласы, спорт саласы, әлеуметтік қызметтер саласы атқарушы органдарының нысаналы индикаторларға қол жеткізу туралы есептерін және тұрғындарға мемлекеттік көрсетілетін қызметтер туралы мәлімдемелерін тындау, ұсыныс жасау.

 Аудандық қоғамдық кеңестің төрағасы А.С.Жұмағалиев жиналысты ашып, регламент белгілеп (хабарламашыға 10 минут, сөз сөйлеушілерге 5 минутқа дейін уақыт белгіленеді), күн тәртібін бекітті.

1. Күн тәртібіндегі бірінші мәселе бойынша «Мақат аудан әкімінің 2022 жылға

әлеуметтік экономикалық даму жоспарының орындалысы және 2023 жылы тұрған міндеттер бойынша» сөз – Аудан әкімінің орынбасары Б.О.Жайкинге берілді (баяндама жалғанды)

**Алғашқы болып сұрақ қойған Мақат аудандық жеке кәсіпкер Габдуллин Ғазиз *–*** *Ақ жол компаниясының салып жастқан ішкі жолдарының сапасы туралы, техникалық колледждің ішіне тоқ тартылып жатыр 2-3 рет барып технадзордың жок екенін, жұмыстарына келмейтінін және полиция қызметкерлерін шақыртып акт жасақтап жұмыстан шығарылғанын айтты. Болып жатқан жиналысқа келген 2 технадзорды Болатбек Сәрсен жиналысқа кіргізбеді. Ұсыныстарымызды айтқызбады.*

***Жауап:*****Бекәділ Орынбасарқлы Жайкин** –*Мемлекеттік сатып алуда бұрынғыдай бір көзден алу жоқ, Ақ жол компаниясы тендер арқылы ұтып алып технадзорды өздері қояды, олардың өздерінің міндеттері, одан бөлек біз депуттар мен ауыл белсенділері, қоғам өкілдері болып бірлесіп олардың жұмыстарының сапалы бітіргені бізге де халыққада жаксы сондықтар осы жұмысты бірлесіп атқаруға шақырды. Технадзор бойынша мәлімет берді. Колледжге салынып жатқан алаң бойынша стадионның көлемін үлкейту керек жоба бойынша құрылыс басқармасы, мердігер мекеме солар шақырылды. Жұмыс сапасы, түзету бойынша жиналыс өтті. Сол себепті технадзорды кіргізген жоқ деп жауап берді.*

 **Шанғалаев Азамат Жәмшебайұлы –** *қазіргі құрылыс мәселесінің жыры бұрыннан бері айтылып келе жатырған мәселе, халықтың көңілі толмайды, жасалып жатырған жолдарда қабылданған жоқ, қабылданбайтын да шығар. Мына әкімшілікке қарасты құрылыс бөлімі және аудандық тұрғын үй-коммуналдық шаруашылық жолаушылар көлігі және автомобиль жолдары бөлімі осы екі бөлімнің жұмысы қәзір қиын жағдайда, себебі жауапты мамандар жоқ деуге болады, себебі бір басшысы, бір маман, басшысы жиналыста жүреді, ал маман іштегі жұмыспен отырады, ал ары қарай жұмысты қадағалап жүретін маман жоқ. Сол себептен қоғамдық кеңестен аудан әкіміне осы екі бөлімнің штатын көбейту жөнінде ұсыныс берсе қалай болады. Осыларды қадағалап осылардың барын, жоғын анықтайтын қоғамдық өкілдерінің орыны жұмысы емес, мемлекеттік органның қызметкерлерінің жүретін орны бірақ шындығында нағыз жұмыстың айналысып жатқан аудандық тұрғын үй-коммуналдық шаруашылық жолаушылар көлігі және автомобиль жолдары бөлімі.*

 **Қоғамдық кеңес мүшелері баяндаманы тыңдап, талқылап төмендегідей ш е ш і м қ а б ы л д а д ы:**

 **Аудан әкімінің орынбасары Бекәділ Орынбасарұлы Жайкиннің баяндамасы қаперге алынсын.**

1. Күн тәртібіндегі екінші мәселе бойынша «Мақат аудандық қоғамдық

кеңесінің 2022 жылы атқарған жұмысы туралы» сөз – Мақат аудандық қоғамдық кеңес төрағасы А.С.Жұмағалиевкеберілді (баяндама жалғанды)

1. Күн тәртібіндегі үшінші мәселе бойынша «NKOK, Доссор Мұнайгаз

Өндіру басқармасы жобалары арқылы ауданымыздағы Мақат газ айдау акционарлік қоғамдарының,теміржол саласы жауапкершілік шектеулі серіктестіктердің даму жоспарларының іске асырлуы және осы үкіметтік емес ұйымдары арқылы ауданымыздағы білім бері, денсаулық, мүмкінділігі шектеулі жандарды қоғамға бейнелеу, түрғын үймен қамтамасыз ету, жастармен жұмыс жасау жұмыспен қамтамасыз ету азаматтық қоғамды дамытуға қолдау көрсету, ауданымыздың экономикалық дамуы және басқа да әлеуметтік мәселелер жобаларын кезек күттірмей жасақтап осы квазимемлекеттік сектор субьектілері арқылы іске асыру туралы тыңдау және ұсыныс жасау туралы» сөз – NKOK компаниясының үкіметпен және жұртшылықпен байланыс бөлімінің бас менеджері С. Құлжановқаберілді (баяндама жалғанды)

 **Сұрақ: Жайкин Бекәділ Орынбасарұлы –** *көгалдандыру жөнінде және**көлік мәселесі, спорт мектебінің жарыстарына барып жатыр соларға апарып алып келетін автобустармен қамтамасыз етсеңіздер деп сөз қозғады.*

 **Халенов Сабит** –  *НКОК компаниясымен біздер қарым қатынастамыз, осы пондемияға дейін жақсы жұмыс жасадық, Біздің барлық өтініштерімізді орындап бірнеше адамдарды санаторияға, көп деген жерлерге Сарыағашка жіберіп жүрді. Мына пандемияға қарсы 2021-2022 жылы санаторияға барылған жоқ. Ардагерлер өтінішімен 16 адамға есту қабілетіне аппаратын алып бердік 8 800,0 мың тенгеге. Одан кейін 15 адамға цркуляциялау аппараттын алып бердік. Ендігі мәселе біздің өтінішімізді комиссия отырысында қарап ардагерлерге Атырау қаласынан санаторияға жолдама күтеміз. Енді басқада ұсыныстарымыз бар оны алдағы уақытта айтамыз.*

 **Жауап: Сұңқар Құлжанов –** *2021-2025 жылдарға мемарандумға қол қойғанбыз. Атырау облысы бойынша соның ішінде Мақат ауданы бойынша 20,0 гектар жерді көгалдандыру. Байбақты атаның паркінде жерінен 7 гектар, Доссор кентінің кіре берісінде 6 гектар, Мақат ауданының кіре берісінде 3 гектар, костный аумағында 4 гектар. Сол жерлерге қазіргі таңда су құбырлары жүргізіліп жатыр, биылда сол 20 гектар жерге көгалдандыру жұмыстары жүргізетін болады. Былтыр Сіздердер 12 жоба алдық оның көбі деп айтуға болады, біз өзіміздің ішкі процедураларымыз бар 3 этаптан тұратын, барлық комиссиялардан өткіздік өздеріңіз куә боласыздар.*

**Сұрақ: Ғазиз Габдуллин** *– Білікті оқытушыларды арттыру жөнінде доссордағы колледжге мамандарды даярлау жөнінде Сіздерге осы ұсыныс айтылды, бірақ Сіздер барып танысып деректормен, оқытушылармен танысып кеткенсіздер.*

 **Жауап: Сұңқар Құлжанов –** *Ақпан айында барып бірнеше рет басшылықпен кездесіп тізім ішіне Доссор технология колледжін кіргізіп, мердігер мекемелерге қосымша хабарландыру жібердік, жұмысқа алу мақсатында және Доссор кентінде орналасқан технология колледжіне жұмысқа орналастыру немесе практикадан өту туралы хабарландыруларды мердігерге жіберілді. Хаттың көшірмелері Мақат аудандық жұмыспен қамту, әлеуметтік бағдарламалар және азаматтық хал актілерін тіркеу бөлімінің басшысы Г.У.Тілесқызына және Доссор технологиялық колледжге де жіберілді.*

**Ұсыныс:****Айбол Темірбайұлы Долдашев** *- Аудан әкімі арқылы сұраныс бергенбіз мектептерде тасымалдау мәселесі бойынша осы НКОК компаниясының бейбітшілігімен берілген 2016 жылы берілген автобусын пайдаланып отырмыз қазіргі таңда 3 автобустың тозығы жетіп қалаға баруға мүмкіншілігі азайды, тек қана Бәйгә-төбе мен мектептерге пайдаланып отырмыз. Шарипов мектебінікі, Баймұханов мектебінікіде билтыр істен шыққан болатын. Қосымша автобустар сұраған болатынбыз және жоба жасақтаған болатынбыз біліктілігін арттыру жөнінде курстары жүргізіліп отыр бірақ бір уақытта емес сосын білім сапасы Мақат ауданы бойынша төмен соны көтеру мақсатында жоба дайындадым соны орталықтармен бірлесе отырып үлкен жоба 26 175,0 мың тенгеге шыққат, Соны қай уақытқа дейсіздер, қайда барып қорғайды соған бір қолдау көрсетсеңіздер.*

 **Жауап: Сұңқар Құлжанов -** *Заявканың бәрін қабылдаймыз. Комиссия шығарамыз. Қорғап шығамыз деп жауап берді.*

 **Қоғамдық кеңес мүшелері баяндаманы тыңдап, талқылап төмендегідей ш е ш і м қ а б ы л д а д ы:**

 **NKOK компаниясының үкіметпен және жұртшылықпен байланыс бөлімінің бас менеджері** **Сұңқар Құлжановтың баяндамасы қаперге алынсын.**

1. Күн тәртібіндегі үшінші мәселе бойынша «Доссормұнайгаз» мұнай-газ

өндіру  басқармасының басшысының орынбасары Әлібек Олжағалиұлына берілді (баяндама жалғанды)

 **Сұрақ: Ғазиз Габдуллин****–** *ДоссорМұнайГазға 2021,2022,2023 жылдары қанша адам жұмысқа қабылданды. Қолымда халықтың жазған арызы бар. «ЕмбіМұнайГаз» акционерлік қоғамының басшысы С.Абдиевке, Мақат ауданы әкімі Р.Ибрагимовке, Акционерлік қоғамдық бірлестік төрағасы Ғ.Габдуллинге. Осы арызды ДоссорМұнайГаз акционерлігіне апарыт тапсырып тұр бірақ арызды қабылдамай отыр Атырауға апарыңдар деп. Қоғамдық кеңеске ұсыныс айтамыз осы жергілікті жерден кадр бөлімін ашатын Доссор НГДУ дан халықты қабылдасын, халықты жұмысқа алсын, күні кеше жұмысқа адам алынды алайда Мақат ауданының халқы емес, оны әлі тексертеміз.*

 **Жауап: Әлібек Олжағалиұлы –** *2022 жылы 6 адам Мақат кентінен, 2023 жылы 18 адам алынды оның 5 Мақат кентінен, қалған 13 адам Доссор кентінен.*

 **Ұсыныс: Жайкин Бекәділ Орынбасарұлы –** *Доссор кентінің тұрғыны бізге келіп жүр жұмыс мәселесі бойынша, облыс әкіміне хат жазды. Баласы әскерде жүріп қайтыс болған Қапанова Жаңыл деген азаматшаның арызы. Себебі онымен бірге қаза тапқан Қызылқоға ауданының тұрғыны Сағыздағы баланың ағасын ҚайнарМұнайГазға жұмысқа кіргізген, үй алып берген дейді. Ал бізде Мақат ауданы шешімін таппай отыр дейді. Соны жұмысқа қабылдауға көмектессеңіздер.*

 **Қоғамдық кеңес мүшелері баяндаманы тыңдап, талқылап төмендегідей ш е ш і м қ а б ы л д а д ы:**

 **«Доссормұнайгаз» мұнай-газ өндіру  басқармасының басшысының орынбасары Әлібек Олжағалиұлының баяндамасы қаперге алынсын.**

1. Күн тәртібіндегі төртінші мәселе бойынша Аудандық білім беру

бөлімінің басшысы А.Т.Долдашевқа сөз берілді (баяндама жалғанды)

 **Сұрақ: Шанғалаев Азамат Жәмшебайұлы –** *1)**Былтырғы жылмен салысырғанды қай мектептің білім сапасы төмен, бірнеше жыл қатарынан білім сапасы төмен мектеп болдыма. 2) Олимпиадаға аудан арқылы неше бала қатысады, сосын облысқа неше бала қатысады. Олимпиадаға қай мектеп көп қатысады? Қай мектеп қатыспайды? Олимпиадаға қатыспайтын мектептің сапасы төмен деген сөз. Сол мектептерге арнайы тиісті жұмыстар жүргізу керек тапсырма берейік.*

 **Жауап: Айбол Темірбайұлы Долдашев –** *Олимпиада жыл сайын өтіп тұрады 4 кезеңнен тұрады мектеп ішілік, аудандық, облыстық, республикалық. Биылғы жылы олимпиада кешіктіріліп ақпан айында өтті, негізі желтоқсанда өту керек еді ауа райының қолайсыздығына байланысты. Жалпы білім спасына тоқталатын болсақ С.Шарипов мектебі бірнеше жыл қатарынан төмен екенін көрсетіп отыр, А.Құнанбаев мектебі төмен деңгейдегі мектептің қатарынан, ал жоғары сапа беретін Х.Санбаев мектебі және Б.Қанатбаев мектебі. Олимпиадаға 14 пән бойынша 2023 жылы 230 оқушы. 2022 жылы 225 оқушы қатысып отыр. О.Саргунанов мектебі, Е.Қанатбаев мектебі, Х.Санбаев мектебі облыстық олимпиадаға іріктеу кезінде осы мектептер өтеді. Биылғы жылы О.Сарғунанов мектебінен 2 оқушы облыстық деңгейден орын алды.*

 **Қоғамдық кеңес мүшелері баяндаманы тыңдап, талқылап төмендегідей ш е ш і м қ а б ы л д а д ы:**

 **Аудандық білім беру бөлімінің басшысы Айбол Темірбайұлы Долдашевтың баяндамасы қаперге алынсын.**

1. Күн тәртібіндегі төртінші мәселе бойынша Мақат аудандық ауруханасының

дәрігері Гүлдана Жақсыбергенқызына сөз берілді (баяндама жалғанды)

 **Сұрақ: Шанғалаев Азамат Жәмшебайұлы -** *Дін мәселесінің екпеге әсері барма жоқпа*

**Жауап:****Жақсыбергенқызы** *– Екпеге әсері көп жанағы отказ жасағандардың көпшілігі дін жолында жүрген кісілер. 1997 бала қызылша екпесіне қарсы өз уакытында екпе алмағандар саны. Соның арасында 6 мен 17 жас арасында 1310 бала, 1 мен 6 арасында 687 бала, осының ішінде екпеден бас тартып отырғандар 247 бала. Осы балдарды саралау жұмысын жүргізгенде көбісі дін жолындағы адамдар екпеге қарсы. Макат мектептеріне түсінік жұмыстарын жүргізіп Мақат мектептерінің оқушылары алып жатыр Доссор мектебінен бас тартыпотырғандар көп. Б.Қанатбаев мектебінде 255 бала жоспарда тұрса соның көбісі бас тартып алмаймыз деп тұр. С.Шарипов мектебінен 29 бала, А.Құнанбаев мектебінен 39 бала, О.Сарғұнанов мектебінен 32 бала. О.Сарғұнанов мектебіне дәрігерлер мен атаналар арасында кездесу жүргізілді, сол кезде ата аналар екпе жасатпаймыз деп бас тартты.*

 **Қоғамдық кеңес мүшелері баяндаманы тыңдап, талқылап төмендегідей ш е ш і м қ а б ы л д а д ы:**

 **Мақат аудандық ауруханасының дәрігері Гүлдана Жақсыбергенқызына баяндамасын келесі отырысқа қалдыруды ұсынды.**

1. Күн тәртібіндегі төртінші мәселе бойынша Мақат аудандық мәдениет,

тілдерді дамыту, дене шынықтыру және спорт бөлімінің басшысы Н.Т.Исполовқа сөз берілді (баяндама жалғанды)

 **Сұрақ: Шанғалаев Азамат Жәмшебайұлы –** *Ауданда еркін күреске кім шықты Азиядан Қазақстан чемпионатына*

 **Жауап: Нурлан Тенелбайұлы Исполовқа –** *Сайран Ерасыл, Маратұлы Ербол қазақстан чемпионатынан орын алды. Қазіргі таңда жастарымыздың спортқа деген қызығушылықтары артуда.*

 **Сұрақ: Эльмира Гарифоллақызы -** *Доссор кентінде спонсырлар көмегімен спорт клубы салынған 1 ауыл мен 2 ауылдың балдары фокқа бару керек Сол спорт клубына 1 тренер алуға болмайма? Дзюдо,бокс барлық спортқа жағдай жасалған.*

**Жауап: Нурлан Тенелбайұлы Исполовқа –** *Жалпы Доссор спорт мектебінде споршыларға толық жағдай жасалған, білікті мамандар қызмет етіп жатыр.*

 **Ұсыныс: Шанғалаев Азамат Жәмшебайұлы –** *Қосымша штат алуға ұсыныс беріңіздер деп ұсыныс тастады. 1 ай мерзімде хаттамаға жауап беруге.*

1. Күн тәртібіндегі келесі мәселе бойынша Мақат ауданы әкімдігі «Б» корпу-

сының мемлекеттік әкімшілік қызметшілерінің жұмысын бағалау әдістемесін бекіту туралы сөз Мақат ауданы әкімі аппаратының басшысы Б.Әбуовке беріледі

#  Қоғамдық кеңес мүшелері хабарламаны тыңдап, талқылап «хабарлама жалғанды» төмендегідей ш е ш і м қ а б ы л д а д ы:

 Аталған жобада жеке және заңды тұлғалардың құқықтары мен заңды мүдделеріне нұқсан келтіретін немесе оларды шектейтін ережелер анықталған жоқ деп ұсыным берілсін.

 Қоғамдық кеңес жиналысының күн тәртібіндегі мәселелер қаралып, жиналыс өз жұмысын аяқтады.

**Қоғамдық кеңес төрағасы А.Жұмағалиев**

**Қоғамдық кеңес хатшысы: З.Кадырова**